Atlas ja BK-46 hakevat avauspisteitään lauantaina – Käsipallon naisten SM-sarja
Kaksi ottelua, kaksi tappiota on ollut sekä Atlaksen että BK-46:n saldo alkukaudelta. Lauantaina Myyrmäessä ainakin toinen saa pistetilinsä auki joukkueitten kohdatessa.
Atlas oli hyvin lähellä avata pistetilinsä jo viikolla, mutta SIF:n vieraana käteen jäi niukkan yhden maalin tappio. Kauaa ei Kimmat ehdi kirvelevää SIF -tappiota murehtia, kun jo lauantaina saapuu BK-46 testaamaan joukkueen virettä. Kimmat ovat kohdanneet nyt viime kauden Suomen mestari Dickenin (-8 maalia) ja pronssijoukkueen Siuntion (-1). Onko kaventuva maaliero vastustajiin enne?
BK:lla on puolestaan alla selkeä tappio viime kauden hopeamitalisti HIFK:lle. Karjaalaiset matkaavatkin Vantaalle ryhtiliike mielessään.
– Pystymme parempaan kuin tämä [keskiviikon ottelu], sen tiedän. Nyt kyse on siitä, että saamme oman pelimme aukeamaan, BK-luotsi Thomas Holmberg sanoi Västra Nylandille.
Lauantain ottelu Myyrmäen Urheilutalolla alkaa kello 15.00.
Dickenin ja HIFK:n huippukamppailu avaa lauantain SIF haastamaan ÅIFK:n voittoputkea